CELEX: 62014CN0087
Language: et
Date: 2014-02-18 00:00:00
Title: Kohtuasi C-87/14: 18. veebruaril 2014 esitatud hagi – Euroopa Komisjon versus Iirimaa

7.4.2014   
            
            
               ET
            
            
               Euroopa Liidu Teataja
            
            
               C 102/27
            
         18. veebruaril 2014 esitatud hagi – Euroopa Komisjon versus Iirimaa
   (Kohtuasi C-87/14)
   2014/C 102/37
   Kohtumenetluse keel: inglise
   
      Pooled
   
   
      Hageja: Euroopa Komisjon (esindajad: J. Enegren, M. van Beek)
   
      Kostja: Iirimaa
   
      Hageja nõuded
   
   
               —
            
            
               tunnistada, et kuna Iirimaa ei ole nooremarstide (haiglate erialaarstid) tööaja korralduse suhtes kohaldanud Euroopa Parlamendi ja nõukogu 4. novembri 2003. aasta direktiivi 2003/88/EÜ (1) tööaja korralduse teatavate aspektide kohta, siis on Iirimaa rikkunud selle direktiivi artiklitest 3, 5 ja 6 ning artikli 17 lõigetest 2 ja 5 tulenevaid kohustusi.
            
         
               —
            
            
               mõista kohtukulud välja Iirimaalt.
            
         
      Väited ja peamised argumendid
   
   Artikkel 3
   Iirimaa ei ole taganud nooremarstidele minimaalset puhkeaega iga 24 tunnise ajavahemiku kohta.
   Artikkel 5
   Iirimaa ei ole taganud nooremarstidele minimaalset katkestamatut puhkeaega iga seitsmepäevase ajavahemiku kohta.
   Artikkel 6
   Iirimaa ei ole taganud, et keskmine tööaja pikkus igas seitsmepäevases ajavahemikus ei ületaks 48 tundi.
   Artikli 17 lõige 2
   Iirimaa ei ole taganud nooremarstidele hüvituseks võrdväärse pikkusega puhkeaegu, kui nad peavad töötama ilma artiklites 3 ja 5 ette nähtud puhkeaegadeta.
   Artikli 17 lõige 5
   Iirimaa ei ole taganud, et koolitusel olevad arstid ei ületaks nädalast tööaega artikli 17 lõikes 5 viidatud üleminekuperioodi lõpuks..
   
      (1)  ELT L 299, lk 9; ELT eriväljaanne 05/04, lk 381.